Rasmus Højlund. Rasmus Winther Højlund ("Talafuzi Rasmus Xeylund." 2003-yil 4-fevralda tugʻilgan) – Daniyalik professional futbolchi, „Manchester United“ klubi va Daniya terma jamoasida hujumchi sifatida oʻynaydi. Klub karerasi. Kopengagen. Xeylund professional faoliyatini 2020-yilda oʻzining tugʻilgan shahri Kopengagen klubida boshlagan. 2021-2022-yilgi mavsumda u Yevropa musobaqalarida debyut qiladi va UEFA Yevropa konferentsiya ligasida saralash bosqichlari va turnirda beshta gol kiritadi. Shturm Graz. 2022-yilning yanvarida Xeylund Avstriya Bundesligasi klubiga 1,8 mllion evro evaziga qoʻshiladi. U 2021-2022-mavsumning qolgan qismida va 2022-2023-yilgi mavsum boshida barcha musobaqalarda 21 oʻyinda 12 gol uradi. Atalanta. 2022-yil 27-avgustda Xeylund A Seriyaning „Atalanta“ klubi bilan 17 million evroga evaziga shartnoma imzolaydi. U „Atalanta“ uchun birinchi golini 5 sentyabr kuni „Monza“ ga qarshi oʻyinda (2:0) kiritadi. Milliy terma jamoa. 2022-yil sentabrida Xeylund Daniya terma jamoasi safida UEFA Millatlar ligasi doirasida Xorvatiya va Fransiyaga qarshi birinchi xalqaro oʻyinlarini oʻtkazgan. 2023-yilning 23-martida u oʻzining ilk xalqaro turnerida milliy terma jamoa safida maydonga tushgan va UEFA Evro-2024 saralash bosqichida Finlandiyaga qarshi 3:1 hisobida gʻalaba qozonilgan oʻyinda xet-trik qayd etadi.